Í dag er tilvalið að deila með ykkur fallegum jólainnblæstri , jólainnpökkun og látlausum jólaskreytingum til að gefa góðar hugmyndir inn í þennan þriðja sunnudag aðventunnar . Myndirnar eru allar fengnar úr jóla albúminu mínu á Pinterest – sjá nánar hér ♡ Jólagjafahugmyndir Svart á hvítu eru alltaf gífurlega vel lesnar – hér hef ég tekið saman brot af því besta úr nokkrum af fallegustu verslunum landsins og á breiðu verðbili . Jólagjafahugmyndir fyrir hann er eitthvað sem ég elska að taka saman og ég held að mér hafi tekist nokkuð vel til í þetta sinn , og margt á þessum listum á sæti á mínum óskalista . Þrátt fyrir að nafnið gefi til kynna að hér séu einungis herragjafir , þá henta þær allar að sjálfsögðu fyrir konur . Nokkrir dýrir hlutir prýða þá lista sem ég tek saman , það má vissulega leyfa sér að dreyma . En einnig er gott að hafa það reglulega í huga að kaupa færri en vandaðri hluti sem endast lengur . Einnig má sameina gjöf fyrir pör og kaupa saman eina vandaðri gjöf fyrir heimilið . Það hentar líklega ekki öllum , en er þess virði að prófa . Fyrir hann – fyrir listaverkaunnandann eða fyrir sælkerann , ég vona svo innilega að þessar hugmyndir komi ykkur að góðu gagni . Þau gerast varla betri heimilin en þetta hér , persónulegur stíll , falleg hönnun og jólaskreytingar ! Hér býr Louise ásamt fjölskyldu sinni en hún bloggar undir nafninu Mortilmernee og deilir þar myndum frá dásamlega fallegu heimili sínu , ég hef einmitt skrifað um þetta heimili áður sem sjá má – hér – ef þið viljið einnig kíkja á það án jólaskreytinga . Kubbadagatölin frá SANÖ Reykjavík hafa notið mikilla vinsælda undanfarin ár enda skemmtileg tækifærisgjöf og góð leið til að byrja hvern dag á jákvæðum nótum . 2020 kubbadagatalið er hannað í samstarfi við Ihanna home sem hannaði bakgrunninn sem fylgir dagatalinu og er bakhliðin í svörtu . Dagatalið er núna hugsað á þann hátt að þú getur byrjað á því hvenær sem er ársins og því er hver dagur merktur sem “ dagur 1 ” , “ dagur 2 ” o.s.fr . í stað þess að vera merktur mánaðardegi . SANÖ dagatalið inniheldur 365 heilræði , eitt heilræði fyrir hvern dag , og inniheldur dagatalið yfir 150 ný heilræði sem hafa ekki verið áður . Þá er loksins komin að árlegu jólagjafahugmyndunum Svart á hvítu sem njóta alltaf mikilla vinsælda . Ekki seinna vænna – með aðeins 14 daga til jóla og spurningin sem er ofarlega í huga okkar margra er “ hvað á ég að gefa í jólagjöf ” . Ég vonast til þess að þessar hugmyndir komi ykkur að góðum notum og komi ykkur á rétta sporið en á næstu dögum mun ég einnig sýna ykkur jólagjafahugmyndir “ fyrir hann ” , “ fyrir barnið ” og “ fyrir heimilið ” svo allir ættu að geta fundið eitthvað við sitt hæfi . Að sjálfsögðu er þetta ekkert bundið við konur þó titillinn beri það heiti ♡ Njótið vel – ég naut þess svo sannarlega að setja saman þessa lista og veit núna akkúrat hvað mig langar í . Smellið svo endilega á vörurnar í textanum og þá lendið þið í viðkomandi verslun – viljið þið njóta þess að versla heima í stofu . Má bjóða ykkur að sjá splunkunýja – gullfallega – íslenska hönnunarsnilld ! Ég er bálskotin og er þegar búin að leggja inn pöntun fyrir einu stykki . Genki Studios er nýstofnað hönnunarstúdíó sem heyrir undir Genki Instruments , handhafa Hönnunarverðlauna Íslands 2019 . Fyrsta vara Genki Studios er fallegt hönnunardagatal fyrir árið 2020 hannað af þeim Þorleifi Gunnari Gíslasyni og Jóni Helga Hólmgeirssyni . Endurtekning hins daglega amsturs varpar skugga á þá staðreynd að flest okkar skynjum við tíma sem línulegan — óstöðvandi taktfast slag . 2020 Artisan Calendar dagatalið sýnir þér lífið dag frá degi , mánuð til mánaðar , eina línu í einu . Dagatalið kemur í tveim gerðum . Gyllt prentun á hvítan 170 gr . Munken pappír og Gyllt prentun á svartan 160 gr . Colorit pappír . Stærð prentsins er 50 x 70 cm og passar því í algenga stærð ramma . Dagatölin eru afhent upprúlluð í áprentaðri gjafaöskju . Hægt er að kaupa 2020 Artisan Calendar dagatalið á byGenki.com og kostar það 5900 krónur . Einnig er hægt að kaupa dagatalið í verslunum Akkúrat Aðalstræti og Laugavegi , Heima Market Laugavegi , Hönnunarsafnið Garðabæ og í Epal Skeifunni + netverslun . Eruð þið að sjá þessa fegurð , ég get ekki beðið eftir að setja mitt uppá vegg ! Á hverju ári í byrjun desember gefur alþjóðlega litakerfið Pantone út hver litur ársins er og fyrir árið 2020 varð fyrir valinu Classic Blue eða Pantone litur no. 19 - 4052 . Árið 2019 var það bjartur Living Coral fyrir valinu , árið 2018 var fallegur fjólublár Ultra Violet sem vissulega náði aldrei mikilli hæð , árið 2017 var plöntugrænn Greenery og allt trylltist , árið 2016 var ljós bleikur Rose Quartz og núna er klassískur blár sem tekur við keflinu . Blár hefur þó vissulega spilað stórt hlutverk undanfarin nokkur ár í heimilistískunni , svo maður spyr sig … Er Pantone ekki ennþá með puttann á púlsinum þegar kemur að litaspádómum , eða er bláa heimilistrendið rétt að byrja ? Pantone litaspákortin ná þó lengra en aðeins inn á heimilin , við eigum eftir að sjá litinn ná inná tískupallana , í förðunarvörur , í bílaframleiðslu og svo má lengi áfram telja . Liturinn er fallegur fyrir árið 2020 – því er ekki að neita ! Hér að ofan tók ég saman falleg blá heimili sem veita innblástur , Classic Blue liturinn er dálítið bjartur og ekki alveg sá blái tónn sem hefur verið mest áberandi , þessir sem eru með smá gráum í . Hvað finnst ykkur ? Er Classic Blue málið ? Í samstarfi við iittala og Snúruna ætlum við að gefa einum heppnum fylgjanda gullfallegan Virva lampa að andvirði 60.000 kr . Virva lampinn er úr munnblásnu gleri og hannaður af Matti Klenell . Lampinn er stórkostlegur hvort sem það er slökkt á honum eða kveikt , mynstrað glerið endurkastar og dreifir birtunni mjúklega og hann er fullkominn viðbót á heimilið . Leikurinn fer fram á instagram síðunni minni @svana . svartahvitu svo ég hvet ykkur að kíkja þangað yfir og taka þátt . Fyrir okkur sem fengum ekki súkkulaðidagatal fyrir desembermánuð þá er hönnunardagatal Lumex eitthvað sem heillar . Á hverjum degi fram að jólum birta þau nýja hönnun sem verður á afslætti þann dag í Lumex – í dag er mitt uppáhalds ljós , IC frá Flos á afslætti svo mér þótti tilvalið að benda áhugasömum á . Til að sjá tilboðin er best að fylgja @lumexlight á Instagram . Hér að ofan má sjá þær vörur sem eru búnar að birtast í dagatalinu á 15 - 50% afslætti . Ég er með IC ljósin á ganginum heima og í forstofunni – s.s. loftljós ekki hangandi sem er þó draumur í dós . Ég sá einnig hjá þeim að í lok desember verður dregið úr nöfnum þeirra sem versla Arco lampann fræga og fær sá aðili hann endurgreiddann . Jólagjafatips ? Bókin á óskalistanum mínum er Bústaðir eftir smekkhjónin þau Höllu Báru Gestsdóttur innanhússhönnuð og Gunnar Sverrisson ljósmyndara og er bókin væntanleg í verslanir í lok vikunnar . Í bókinn má finna yfir 200 myndir af 17 bústöðum allt í kringum Ísland og mun hún án efa veita mikinn innblástur . Á föstudaginn nk. verða þau Halla Bára og Gunnar stödd í Jólagleði í Haf Store frá kl. 17 - 20 og kynna bókina – ég mæli svo sannarlega með heimsókn og mögulega að blikka þau til að árita bókina ♡ Tilvalið í jólapakkann fyrir þau sem kunna vel að meta fallega heimili – og bústaði ! Myndir : Gunnar Sverrisson Bókin kemur til með að fást hjá Epal , Eymundsson og Haf store ♡